CELEX: 32019D1181
Language: hr
Date: 2019-07-08 00:00:00
Title: Odluka Vijeća (EU) 2019/1181 od 8. srpnja 2019. o smjernicama za politike zapošljavanja država članica

11.7.2019   
               
               
                  HR
               
               
                  Službeni list Europske unije
               
               
                  L 185/44
               
            
         ODLUKA VIJEĆA (EU) 2019/1181
         od 8. srpnja 2019.
         o smjernicama za politike zapošljavanja država članica
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 148. stavak 2.,
         uzimajući u obzir prijedlog Europske komisije,
         uzimajući u obzir mišljenje Europskog parlamenta (1),
         uzimajući u obzir mišljenje Europskoga gospodarskog i socijalnog odbora (2),
         nakon savjetovanja s Odborom regija,
         uzimajući u obzir mišljenje Odbora za zapošljavanje (3),
         budući da:
         
                     (1)
                  
                  
                     Države članice i Unija trebaju raditi na razvoju usklađene strategije zapošljavanja te, posebice, na promicanju kvalificirane, obrazovane i prilagodljive radne snage i tržištâ rada koja se mogu prilagoditi gospodarskim promjenama kako bi se ostvarili ciljevi pune zaposlenosti i društvenog napretka utvrđeni u članku 3. Ugovora o Europskoj uniji.
                  
               
                     (2)
                  
                  
                     U skladu s Ugovorom o funkcioniranju Europske unije (UFEU) Unija je razvila i provodi instrumente za usklađivanje fiskalnih, makroekonomskih i strukturnih politika. U okviru tih instrumenata smjernice za politike zapošljavanja država članica utvrđene u Prilogu Odluci Vijeća (EU) 2018/1215 (4) („smjernice za zapošljavanje”) i opće smjernice ekonomskih politika država članica i Unije utvrđene u Preporuci Vijeća (EU) 2015/1184 (5), tvore integrirane smjernice za provedbu strategije Europa 2020. („integrirane smjernice”). One trebaju usmjeravati provedbu politika u državama članicama i Uniji, odražavajući međuovisnost država članica. Skup usklađenih Unijinih i nacionalnih politika i reformi koji iz toga proizlazi treba predstavljati primjerenu kombinaciju općih gospodarskih i socijalnih politika s pozitivnim učincima prelijevanja.
                  
               
                     (3)
                  
                  
                     U okviru europskog semestra različiti se instrumenti kombiniraju unutar sveobuhvatnog okvira za integrirani multilateralni nadzor gospodarskih, proračunskih i socijalnih politika kao i politika zapošljavanja, te se njime nastoje ostvariti ciljevi strategije Europa 2020., uključujući one koji se odnose na zapošljavanje, obrazovanje i smanjenje siromaštva, kako je utvrđeno u Odluci Vijeća 2010/707/EU (6). Promicanjem ciljeva politike u vezi s poticanjem ulaganja, radom na strukturnim reformama i osiguravanjem odgovornih fiskalnih politika europski semestar od 2015. neprekidno se jača i racionalizira. Posebice je ojačana njegova usmjerenost na zapošljavanje i socijalna pitanja te produbljen dijalog s državama članicama, socijalnim partnerima i predstavnicima civilnog društva.
                  
               
                     (4)
                  
                  
                     Europski parlament, Vijeće i Komisija potpisali su u studenome 2017. međuinstitucijski proglas o europskom stupu socijalnih prava, kojim se utvrđuje dvadeset načela i prava kojima se podupiru pravedna tržišta rada i sustavi socijalne skrbi koji dobro funkcioniraju. Europski stup socijalnih prava predstavlja referentni okvir za praćenje zapošljavanja i socijalne uspješnosti država članica, pokretanje reformi na nacionalnoj razini te za pružanje smjernica za ponovnu uspostavu konvergencije u cijeloj Uniji.
                  
               
                     (5)
                  
                  
                     Integrirane smjernice trebale bi biti osnova preporuka za pojedine zemlje koje Vijeće može uputiti državama članicama. Pri provedbi smjernica za zapošljavanje države članice trebale bi u potpunosti iskoristiti Europski socijalni fond i ostale fondove Unije. Iako su integrirane smjernice upućene državama članicama i Uniji, smjernice za zapošljavanje trebalo bi provoditi u partnerstvu sa svim nacionalnim, regionalnim i lokalnim tijelima, u bliskoj suradnji s parlamentima, kao i sa socijalnim partnerima te predstavnicima civilnog društva.
                  
               
                     (6)
                  
                  
                     Odbor za zapošljavanje i Odbor za socijalnu zaštitu trebali bi pratiti kako se odgovarajuće politike provode s obzirom na smjernice za zapošljavanje, u skladu sa svojim ovlastima na temelju UFEU-a. Ti bi odbori i druga pripremna tijela Vijeća uključena u usklađivanje gospodarskih i socijalnih politika trebali blisko surađivati. Trebalo bi održavati dijalog o politikama između Europskog parlamenta, Vijeća i Komisije, posebice u pogledu smjernica za zapošljavanje.
                  
               
                     (7)
                  
                  
                     Provedeno je savjetovanje s Odborom za socijalnu zaštitu.
                  
               
                     (8)
                  
                  
                     Smjernice za zapošljavanje trebale bi ostati nepromijenjene kako bi se usredotočilo na njihovu provedbu. Slijedom procjene kretanja na tržištima rada i socijalne situacije od donošenja smjernica za zapošljavanje 2018., utvrđeno je da nije potrebno ažuriranje. Razlozi za donošenje smjernica za zapošljavanja 2018. i dalje su valjani tako da bi te smjernice trebalo zadržati,
                  
               DONIJELO JE OVU ODLUKU:
         
            Članak 1.
            Smjernice za politike zapošljavanja država članica, kako su utvrđene u Prilogu Odluci (EU) 2018/1215 ostaju nepromijenjene u 2019. te ih države članice uzimaju u obzir u svojim politikama zapošljavanja i programima reformi.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 8. srpnja 2019.
            
               
                  Za Vijeće
               
               
                  Predsjednica
               
               A.-K. PEKONEN
            
         
         
            (1)  Mišljenje od 18. ožujka 2019. (još nije objavljeno u Službenom listu).
         
            (2)  Mišljenje od 20 lipnja 2019. (još nije objavljeno u Službenom listu).
         
            (3)  Mišljenje od 29. travnja 2019. (još nije objavljeno u Službenom listu).
         
            (4)  Odluka Vijeća (EU) 2018/1215 od 16. srpnja 2018. o smjernicama za politike zapošljavanja država članica (SL L 224, 5.9.2018., str. 4.).
         
            (5)  Preporuka Vijeća (EU) 2015/1184 od 14. srpnja 2015. o općim smjernicama ekonomskih politika država članica i Europske unije (SL L 192, 18.7.2015., str. 27.).
         
            (6)  Odluka Vijeća 2010/707/EU od 21. listopada 2010. o smjernicama za politike zapošljavanja država članica (SL L 308, 24.11.2010., str. 46.).